रामपुर कारखाना क्षेत्र के छोटी गण्डक नदी पर बने पटनवा पुल पर बरईपुर लाला गांव के सेवा निवृत्त जय प्रकाश श्रीवास्तव कहते हैं कि चीनी मिलों के बन्द हो जाने से किसान परेशान है। पिछले वर्ष के पहली तारीख को ही जटहवा बाबा की हत्या और उसके बाद उत्पन्न हुए दंगो की आंच अभी भी यहां सुलग रही है। लेकिन किसी भी नेता ने उस प्रकरण पर चर्चा नहीं की। जबकि चुनाव में सपा की विधायक गजाला लारी और भाजपा के राजीव मिश्र पूरी तैयारी से हैं। इन सबके बीच निर्दल गिरिजेश शाही उर्फ गुडडू शाही दमदारी से अपनी उपस्थिति दर्ज कराई है। लेकिन उन पर हमला होने के कारण वह पीजीआई लखनऊ से ईलाज कराकर क्षेत्र में तो आ गए हैं, लेकिन वे अभी भी अस्वस्थ हैं। उनकी पत्नी पुष्पा शाही ही मतदाताओं से वोट की अपील कर रही है।